זה לא החלום שחלמנו
זה לא החלום שחלמנו; החלום הורוד המקסים; זה לא הציור שציירנו; הרווי ניחוחות פרדסים.; עולם שהיה בליל אמש,; חלף ולא יחזור.; אז מה השתבש פה,; מה השתנה פה,; עד ש – נותרנו מאחור.; זה לא החלום שחלמנו,; כשבאנו לכאן שוב לחיות.; זה לא התסריט שחיברנו,; בזמן שיבשנו ביצות.; אנחנו באמצע הדרך,; פוסעים לאורך השביל.; בין חלום למציאות,; בין טרוף לשפיות,; בין כמיהה – לבלבול.; ולמרות הכל,; לא אפסיק לחלום,; ואמשיך בטוב וברע.; ולמרות הכל,; לא אפסיק לחלום,; כי אין ברירה, כי אין ברירה!!!; זה לא החלום שחלמנו,; החלום שהרטיט את הלב.; זו לא המנגינה שהלחנו,; וזה כה עצוב וכואב.; לפעמים חלומות מתגשמים.; הפרחנו שממה וטרשים.; אז איפה טעינו,; ואיפה שגינו,; אנחנו רק בני שישים.; זה לא החלום שחלמנו,; חלום על זריעה וקציר; זאת לא המנגינה שהלחנו,; לפני שהפסקנו לשיר; לשיר - על מדבר וטרשים,; לשיר - איך סללנו כבישים.; אז איפה טעינו,; ואיפה שגינו,; אנחנו רק בני שישים.; 